text: 14 | Novembre | 2008 |
  Arxius diaris: 14 Novembre 2008
  Fira de la Química 08
  Publicat el 14 Novembre 2008 per Pep Anton Vieta
  Ahir a la Facultat de Ciències de la UdG, sota el marc de la diada de Sant Albert (patró dels científics), vam dur a terme la Fira de la Química.
  Els estudiants de secundària que van visitar la nostra facultat van poder gaudir dels tallers de superconductivitat i el d'"el racó del fred", on van aprendre diferents aplicacions del N2 líquid.
  I també van poder adornar-se de la química que tenen més a prop, a casa seva, amb l'exposició "Química entre fogons" on, entre d'altres coses, van poder cuinar un ou ferrat sense foc, utilitzant un àcid prou casolà i conegut com és el suc de llimona.
  El que potser va sobtar més als futurs científics va ser trobar-se amb un campió de bicicleta de trial fent filigranes per les escales de la facultat. Aquesta demostració que ens va fer el professional de l'equip del campió Ot Pi amb la bicicleta de la fotografia (del model 221 Kamel marca Monty). Aquesta demostració, tal com l'exposició de pòsters que l'acompanyava, ha estat organitzada per Pep Duran i el company Ferran Serra, sota el marc del seu treball experimental sobre la química de les bicicletes, on ha estat estudiant l'aplicació de diferents materials (fibres de carboni, alumini, aliatges diversos, polímers,…) en les bicicletes de competició on la recerca química és indispensable per tal de trobar materials cada cop més resistents i lleugers.
  Quina gràcia que fa veure aquestes 2 bicicletes de costat, l'evolució d'aquest mitjà de transport/esport! La primera és tota de fusta i és la 1a bicicleta amb pedals (que si us hi fixeu, els té a la roda de davant!). Ens la va cedir la Col.lecció d'automòbils Salvador Claret a Sils (es troba a la Nacional II, l'hostal dels Rolls). I la 2a ja us la he presentat anteriorment, model 221 Kamel marca Monty.
  Siu us vau perdre aquesta interessant exposició no patiu perquè tornarem a tenir les bicicletes i els pòsters a la Fira de Mostres Científica, a la plaça Constitució els dies 20 i 21 de novembre.
  I per acabar la festa tots plegats vam podr gaudir de la xerrada del físic i meteoròleg Antoni Mestres (antic presentador del programa de divulgació científica Què, qui, com del canal 33) qui ens va parlar de l'aigua, incidint molt en l¡aprofitament d'aquesta, sobretit de la malbaratada i despreciada H2O de la pluja.
  Mestres també ens va presentar la seva casa sostenible amb diverses gravacions, aquí teniu el vídeo sencer que va formar part de l'edició del Què, qui, com dedicada a "la casa sostenible". Cliqueu al logo del programa per veure el vídeo sencer, val la pena. Com a primícia us avanço que la casa de Mestres (Vilafranca) no està alimentada per aigua de la xaraxa local. D'on treuen l'aigua?